Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: illetõleg annak megállapítását kérte, hogy a hitelintézetekrõl és pénzügyi vállalkozásokról szóló 1996. évi CXII. törvény (a továbbiakban: Hpt.) 197. §-a az Alkotmány 57. §
Paragraph Index: 905

2. A bírói kezdeményezés alapjául szolgáló ügyben az alperes, mint intézkedésre jogosult felügyeleti szerv — a Hpt. vonatkozó rendelkezéseire hivatkozva — a felperest, aki a pénzintézetnél vezetõ állású személy volt, felügyeleti bírság megfizetésére kötelezte és egyidejûleg határozott arról is, hogy a felperes pénzügyi intézménynél vezetõ állású személyként nem foglalkoztatható. Az alperes a határozatát helyszíni vizsgálat megállapításaira alapozta. A felperes a vizsgálatok, illetõleg az elmarasztaló közigazgatási határozat megalapozottságát vitatva, keresetében annak bírósági felülvizsgálatát kérte. Az alperes a kereset elutasítására irányuló nyilatkozatához mellékelte a különbözõ idõpontokban született feljegyzéseket, vizsgálati jelentést, valamint a felügyeleti intézkedések megtételére vonatkozó javaslatokat tartalmazó iratokat. Utalt arra, hogy ezen dokumentumok, illetve abban szereplõ adatok a Hpt. 50. §-ára tekintettel banktitoknak minõsülnek. A bíróság végzésében — a nyilvánosságot a per tárgyalásáról kizárva — az alperest kötelezte a banktitokként megjelölt iratok felperes részére történõ megküldésére. A végzés ellen benyújtott fellebbezésnek a Legfelsõbb Bíróság, mint másodfokú bíróság helyt adott és a Hpt. 197. §-ára hivatkozással mellõzte az iratok — felperes részére való — megküldésére vonatkozó rendelkezést.

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes